CELEX: 62007CA0430
Language: fi
Date: 2009-06-25 00:00:00
Title: Asia C-430/07: Yhteisöjen tuomioistuimen tuomio (kolmas jaosto) 25.6.2009 (Raad van Staten (Alankomaat) esittämä ennakkoratkaisupyyntö) — Exportslachterij J. Gosschalk & Zoon BV v. Minister van Landbouw, Natuur en Voedselkwaliteit (Päätös 2000/764/EY — Naudan spongiformisen enkefalopatian testaus ja epidemiologinen valvonta — Asetus (EY) N:o 2777/2000 — Markkinatukitoimenpiteet — Eläinlääkintätoimenpiteet — Yhteisön osallistuminen osaan testeistä aiheutuneiden kustannusten rahoituksesta — Direktiivi 85/73/ETY — Jäsenvaltioiden mahdollisuus rahoittaa se osa kustannuksista, joista yhteisö ei vastaa, kantamalla kansallisia lihantarkastusmaksuja tai epitsoottisten eläintautien torjuntaan tarkoitettuja maksuja)

29.8.2009   
            
            
               FI
            
            
               Euroopan unionin virallinen lehti
            
            
               C 205/5
            
         Yhteisöjen tuomioistuimen tuomio (kolmas jaosto) 25.6.2009 (Raad van Staten (Alankomaat) esittämä ennakkoratkaisupyyntö) — Exportslachterij J. Gosschalk & Zoon BV v. Minister van Landbouw, Natuur en Voedselkwaliteit
   (Asia C-430/07) (1)
   
   (Päätös 2000/764/EY - Naudan spongiformisen enkefalopatian testaus ja epidemiologinen valvonta - Asetus (EY) N:o 2777/2000 - Markkinatukitoimenpiteet - Eläinlääkintätoimenpiteet - Yhteisön osallistuminen osaan testeistä aiheutuneiden kustannusten rahoituksesta - Direktiivi 85/73/ETY - Jäsenvaltioiden mahdollisuus rahoittaa se osa kustannuksista, joista yhteisö ei vastaa, kantamalla kansallisia lihantarkastusmaksuja tai epitsoottisten eläintautien torjuntaan tarkoitettuja maksuja)
   2009/C 205/07
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Kantaja: Exportslachterij J. Gosschalk & Zoon BV
   
      Vastaaja: Minister van Landbouw, Natuur en Voedselkwaliteit
   
      Oikeudenkäynnin kohde
   
   Ennakkoratkaisupyyntö — Nederlandse Raad van State — Nautojen testauksesta naudan spongiformin enkefalopatian (BSE:n) esiintymisen varalta ja tarttuvien spongiformisten enkefalopatioiden epidemiologisesta valvonnasta tehdyn päätöksen 98/272/EY muuttamisesta tehdyn päätöksen 2000/764/EY (EYVL L 305, s. 35) 1 artiklan 3 kohdan; poikkeuksellisista tukitoimenpiteistä naudanliha-alalla annetun asetuksen N:o 2777/2000 (EYVL L 321, s. 47) 2 artiklan 1 ja 2 kohdan; yhteisen maatalouspolitiikan rahoituksesta annetun asetuksen N:o 1258/1999 (EYVL L 160, s. 103) 1 artiklan 2 kohdan b alakohdan; naudanliha-alan yhteisestä markkinajärjestelystä 17.5.1999 annetun neuvoston asetuksen (EYVL L 160, s. 21) ja, annettu 29 päivänä tammikuuta 1985, tuoreen lihan ja siipikarjanlihan terveystarkastusten ja -valvonnan rahoittamisesta 29.1.1985 annetun neuvoston direktiivin 85/73/ETY, sellaisena kuin se on muutettuna ja kodifioituna direktiivillä 96/43/EY (EYVL L 162, s. 1), 5 artiklan 4 kohdan viimeisen virkkeen tulkinta — BSE-testit — Hyväksytyt pikatestit — Vastaako rahoituksesta yksinomaan yhteisö vai onko jäsenvaltioilla velvollisuus osallistua yhteisrahoitukseen, jolloin kustannukset peritään elinkeinonharjoittajilta maksujen muodossa — Asiassa C-239/01, Saksa vastaan komissio, annettu tuomio
   
      Tuomiolauselma
   
   
               1)
            
            
               Poikkeuksellisista tukitoimenpiteistä naudanliha-alalla 18.12.2000 annetun komission asetuksen (EY) N:o 2777/2000, sellaisena kuin se on muutettuna 19.1.2001 annetulla komission asetuksella (EY) N:o 111/2001, 2 artiklan 1 kohtaa on tulkittava siten, että tässä säännöksessä tarkoitetaan naudan spongiformisen enkefalopatian määrittämiseksi tehtyjä testejä, jotka olivat pakollisia Alankomaissa vuoden 2001 touko- ja kesäkuussa kaiken sellaisen lihan osalta, joka oli peräisin yli 30 kuukauden ikäisistä naudoista, jotka oli teurastettu ihmisravinnoksi.
            
         
               2)
            
            
               Asetuksen N:o 2777/2000, sellaisena kuin se on muutettuna asetuksella N:o 111/2001, 2 artiklan 1 kohtaa on tulkittava siten, että kielto laskea markkinoille yli 30 kuukauden ikäisten nautojen lihaa, josta ei ole saatu negatiivista tulosta naudan spongiformisen enkefalopatian määrittämiseksi tehdyssä testissä, mistä on säädetty tällä säännöksellä 1.1.2001 lukien, on yhteisen maatalouspolitiikan rahoituksesta 17.5.1999 annetun neuvoston asetuksen (EY) N:o 1258/1999 1 artiklan 2 kohdan d alakohdassa tarkoitettu eläinlääkintätoimenpide, joka kuuluu naudan spongiformisen enkefalopatian hävittämistä ja seurantaa koskeviin ohjelmiin.
            
         
               3)
            
            
               Asetuksen N:o 2777/2000, sellaisena kuin se on muutettuna asetuksella N:o 111/2001, 2 artiklan 2 kohtaa sekä direktiiveissä 89/662/ETY, 90/425/ETY, 90/675/ETY ja 91/496/ETY tarkoitettujen terveystarkastusten ja -valvonnan rahoittamisesta 29.1.1985 annetun neuvoston direktiivin 85/73/ETY, sellaisena kuin se on muutettuna ja kodifioituna 26.6.1996 annetulla neuvoston direktiivillä 96/43/EY, 4 artiklaa ja 5 artiklan 4 kohdan toista alakohtaa on tulkittava siten, että ne eivät ole esteenä sille, että jäsenvaltiot kantavat kansallisia maksuja, joilla on tarkoitus rahoittaa naudan spongiformisen enkefalopatian määrittämiseksi tehdyistä testeistä aiheutuneet kustannukset. Ihmisravinnoksi tarkoitettujen nautojen teurastustoimenpiteisiin liittyvien maksujen kokonaismäärä on vahvistettava noudattaen yhteisön maksuja koskevia periaatteita, joiden mukaan yhtäältä tämä määrä ei saa olla suurempi kuin kustannukset, joita aiheutuu palkka- ja sosiaalikustannuksista sekä tällaisten testien toteuttamiseen liittyvistä hallintomenoista, ja toisaalta tällaisen maksun suora ja välillinen palauttaminen on kiellettyä.
            
         
      (1)  EUVL C 297, 8.12.2007.